open-index/open-wikipedia-markdown huggingface dataset:
Sanscrito

**Sanscrito** (संस्कृता वाक् saṃskṛtā vāk, o संस्कृतम् saṃskṛtam) es un de la linguas indo-european antica de India. El es la lingua de relijio per induisme, budisme, sicisme, e jainisme, e es un de la 23 linguas ofisial de India, parlada par sirca 50 000 persones. El ave un loca en la cultures de Asia sude e sude-este simil a la loca de latina e elinica en Europa, e ia evolui a multe linguas presente. La sanscrito de la Vedas (testos santa de induisme) es la plu vea, de circa 1500 aec.
Istoria de siensa

La **istoria de siensa** es la studia de la developa de siensa e sabes siensal, incluinte siensas natural e sosial. Siensa es la corpo de sabes empirical, teorial, e pratical sur la mundo natural, produida par siensistes ci asentua la oserva, esplica e predise de fenomenos de la mundo real.

## Anticia
En anticia clasica, demandas sur la universo ia aveni en investigas con ojetos pratical como la institui de un calendario, e en investigas astrata como filosofia natural. La persones ci on regarda aora como la siensistes prima ia vide se cisa como filosofistes natural o seguores de un tradision relijiosa (como la sanores de templos).

La filosofistes elinica prima, nomida la presocratales, ia dona respondes a la demandas trovada en mitos local.
Trivium

La terma latin ***trivium*** (*trivium*, *tres*: "tre" e *via*: "via", "rua") sinifia conflue de tre ruas. En la Anticia e la Eda medieval, on ia clama *trivium* tre de la sete artes liberal relativa a la bonparla: gramatica, retorica e dialetica (o lojica). En la universias medieval, la *trivium* ia comprende la tre aspetas fundal de la conose: la gramatica como mecanica de la lingua; la lojica o dialetica (esta termas ia es sinonimes a la tempo) ce es la "mecanica" de la pensa e sa analise; e la retorica ce es la usa de la lingua per mostra e convinse. En la scolastica medieval on ia considera los campos de prepara per la *[[quadrivium]]*, la cual comprende la aritmetica, la jeometria, la musica e la astronomia.
Camera

Un **camera** es un aparato otical per rejistra o xuta imajes, cual pote es retenida local, transmeteda a un otra loca, o ambos. La imajes pote es fotos individua o segues de imajes composante videos o filmas. La camera es un aparato de teledeteta car lo deteta sujetos sin cualce contata. La parola *camera* veni de *camera obscura*, cual sinifia 'cambra oscur' e es la nom latina de la aparato orijinal per projeta un imaje de realia esterna sur un surfas plana. La camera fotografial moderna ia evolui de la *camera obscura*. La funsionas de la camera  es vera simil a la funsionas de la oio umana. La foto permanente prima ia es fada en 1826 par Joseph Nicéphore Niépce.

## Descrive funsional

Un camera funsiona con la lus de la spetro vidable o con otra partes de la spetro eletromagnetal. Un camera de foto es un aparato otical cual crea imajes sola de un ojeto o sena e reteni lo sur un sensador eletronical o filma fotografial. Tota cameras usa la mesma desinia fundal: lus entra un boxe encluida tra un lente converjente/convesa e un imaje es retenida sur un media fotosensante (xef un alojenido de metal de cambia). Un mecanicisme de cluador controla la tempo entre cual lus pote entra la camera. La plu de cameras fotografial ave funsionas cual permete un person a vide la sena desirada retenable, permete la foca sur un parte desirada de la sena, e controla la esposa afin lo no es tro brilia o tro oscur. Un scermo, frecuente un scermo de cristal licuida (LCD), permete la usor a vide la sene desirada retenable e ajustas per esemplo sensosia ISO, esposa, e tempo de cluador.

Un camera de filma o videador funsiona simil a un camera de foto, estra lo reteni un segue de imajes statical en serie rapida, comun a un frecuentia de 24 moldures per secondo. Cuando la imajes es combinada e mostrada en serie, la ilude de move es atenida.

## Referes
Basilica de San Marino

La **Basilica de San Marino** es un eglesa catolica locada en la Republica de San Marino. Lo es la basilica xef de la Site de San Marino. La eglesa corente ia es construida en 1836 en loca de un pasada de la sentenio 7.
Foro Economial Mundial

La **Foro Economial Mundial** (en engles *World Economic Forum*, *WEF*) es un funda nonprofitante suiz, fundida en Coligny, Geneva, Suiz. Sua mision es sitada como "dedicada a boni la stato de la mundo fante ce gidores political, academial e economial de la sosia partisipa e formi ajendas global, rejional e industrial"
Sindrom de Korsakov

**La sindrom de Korsakov** (acc psicose de Korsakov, e ance speleda Korsakoff) es un disturba neurolojial causada par la manca de tiamina (vitamina B1) en la serebro. El es nomida per Sergei Korsakov, la neurolojiste rusce ci populali la teoria.

On ave ses sintomes major de la sindrom:
:1. amnesia anterograda
:2. amnesia retrograda
:3. recordas falsa - la crea de memorias cual la pasiente crede como vera, e cual pleni la bucos en memoria asosiada con perde de consiensa
:4. contenida minimal en conversa
:5. manca de intui
:6. apatia - perde rapida de interese en avenis 

Esta sintomes es causada par un manca de tiamina (vitamina B1), cual causa probable dana a la talamo medial e posable a la corpos mamelin, e la atrofia jeneral de la serebro.

La sindrom deveni de malnuri, frecuente causada par alcolisme. El pote ance es causada par disturbas de come, vomita cronica, nausea ensintal, la efetos de cimoterapia, veneni par mercurio, e mordes par la sentipede *mukade* en nion.

Trata es composada de repone o aumenta de tiamina intravenal o par injeta, con bon nuri e idri. Ma la amnesia e dana a la serebro responda no sempre a terapia. Recovre es lenta e frecuente noncompleta.
Babilonia

**Babilonia** ia es un area cultural antica en Mesopotamia sude-sentral (como Irac moderna), con la site de Babilon como sua capital. Babilonia ia emerji cuando Hammurabi (vivente sirca 1696 - 1654 ace) ia crea un impero de la teritorios pasada de la Impero Acadian. Babilonia ia adota acadian, un lingua semita, per scrives ofisial, e ia usa la lingua sumer, no plu parlada alora, como un lingua relijial. La area ia resta un sentro cultural importante, an su renas stranjer, tra la eda de bronze e la comensa de la eda de fero.
Zen

**Zen** (xines e japanes: *禪*; sanscrito: *ध्यान*, pali : *झान*) es la nom de scolas de la budisme mahaiana cual usa la medita per oteni la lumina.
Capoeira

**Capoeira** es un arte marcial/dansa/jua, orijinante entre la sclavos african de America Sude e Brasil. Brasil ia contribui la plu multe a la migra de sclavos, con 42% de tota ci ia traversa la Atlantica. Estas ia inclui los de Angola, Congo e Mosambic, etc.

La du tipos xef de *capoeira* es nomida "angolan" e "rejional". Ambos usa la musica de la berimbau e atabaque, pandeiro e agogo, ma ambos es juada en maneras diferente.

**Angolan**, cual ia deveni fama par Mestre Pastinha, es jeneral plu lenta. La capoeiristas atenta prende la otra con colpas, incluinte colpas de la testa. Maxes pote dura tra multe oras!

**Rejional**, en oposa, es sempre rapida juada, e es distinguida par colpas alta con la pedes. Mestre Bimba ia developa esta stilo.

Costumes simil inclui 'Batuque' (Batuce), e Malculele.
Vercingetorix

**Vercingetorix** ia es re e xef de la tribu de la arveni, cual ia uni a la galos en la revolta contra la forsas roman en la fase ultima de la Gera de la Galia de Julio Cesar.
Taekwondo

La **taekwondo** (태권도; 跆拳道; en alfabeta fonetical internasional: *[tʰɛk͈wʌndo]*), ance grafiada *Tae Kwon Do* o *Taekwon-Do*, es un arte militar e sporte de combata con sua fonte en Corea. Esta es multe conosida e popular per la mostra de sua tecnicas de pede, e a esta ora esta es un de la artes militar la plu popular de la mundo, con miliones de aderores en la mundo.

## Istoria
Seguente tradision, la developa de taekwondo ia comensa sirca 2000 anios a ante, ma vera esta es clamada "taekwondo" de sirca 1955. Oji esta ia deveni un sporte multe estendeda. En la Juas Olimpial de Seoul, Corea Sude, de la 1988 la taekwondo ia fa sa prime apare en esta concurso como un sporte de esibi. En esta aveni 183 atletas (120 omes e 63 donas) de 34 paises variosa en 8 diferente divisiones de peso per omes como per donas ia compete. En la Juas Olimpical de Barselona 92 esta ia continua como un compete de esibi, e lo es sola en la Juas Olimpical de Sydney 2000 ce esta ia deveni un sporte olimpial ofisial.

## Cualias
*Tae-kwon-do* significa "via de la pede e punio". Lo es notable ce esta arte militar no es fundada sola en la usa de la pedes como multe persones crea; multe tecnicas de taekwondo usa la codo, la mano, e la jeno.

## Lias esterna
* Taekwondo
* World Taekwondo Federation
Anime

Un **anime** (アニメ) es un categoria de  anima o cartun nion cual trata de naras siensal o fantasias.
Chennai Express

**Chennai Express** es un comedia romantica dirijeda par Rohit Shetty e produida par Gauri Khan per Red Chillies Entertainment.
Eglesa de la Salvor en Berestove

La **Eglesa de la Salvor en Berestove** es un eglesa locada en la norde de Monceria de la Cavas en Berestove, un parte de Ciiv. An si lo es locada estra la fortreses de Lavra, la Eglesa de la Salvor parteni a la compleso de Lavra e la Loca de Erita Mundal relatada.

## Nomes
*En ucrainsce: Церква Спаса на Берестові, *Tserkva Spasa na Berestovi*
*En rusce: Церковь Спаса на Берестове, *Tserkov’ Spasa na Berestove*
La potia de abitua

***La potia de abitua: perce nos fa lo cual nos fa en vive e negosia*** es un libro scriveda par Charles Duhigg, un reportor de New York Times, publicida en febrero 2012 par Random House. Lo esplora la siensa sur la crea e reformi de abituas. La libro ia deveni un bonvendeda de The New York Times, Amazon.com, e USA Today.

Alga consetas developada en la libro es:
* La sicle de la abitua: lo es la model neuronal cual governa cada abitua. Lo es formida par tre elementos: un sinial, un programa, e un premio. 
* Regula oro de la abitua: la regula oro de la abitua es un regula cual va aida on per para sua abituas presente e cambia los per otras nova.
* Abituas xef: un abitua xef es un model individua cual es capas de ativi otra abituas en la vives de persones.
Tarabulo

**Tarabulo** (arabi: *طرابلس الغرب*; conoseda ance como "Tripoli" par europeanes) es la capital de Libia.
Vincent van Gogh

**Vincent Willem van Gogh** (1853-1890) ia es un depintor nederlandes.  Sua operas representa la arcetipo de espresisme: la idea de spontania emosial en depinti. El ia nase en Groot-Zundert. Sua pitures de campaniores, oscur e sombre, a alga veses cru, mostra la desira de Van Gogh de espresa sua vide de miseria e povria umana.
 
En 1886 Van Gogh ia vade a Paris per vive con sua frate, Théo van Gogh, un vendor de arte. Influeda par la opera de la impresistes e par la opera de la primores japanes, el ia adota ance la tinjes briliante trovada en pitures de la artistes franses Camille Pissarro e Georges Seurat. En 1888 Van Gogh ia move a Provence en la sude de Frans, do el ia depinti senas de la natur e vive de esta area. El ia comensa usa la moves jirante de brosa e tinjes intensa de la blus, verdes e jalas, ce es liada con operas como *La note stelosa* (1889, Museo de Arte Moderna, site de New York).

Un dispute con la depintor franses Paul Gauguin ia resulta ce Van Gogh sufri de talia un parte de sua orea propre. Su cura medical seguente, el ia depinti continuante, entre atacas repetente de dementia. Pronto pos completi sua *Campo de trigo con corvos* de aspeta tristinte (1890, Rijksmuseum Vincent van Gogh, Amsterdam, Nederland), el ia mori par suiside.
Cubisme

**Cubisme** es un move de arte de la sentenio 20 temprana, e es entre la moves de arte la plu influente. La move ia es abrida par Pablo Picasso e Georges Braque. Un influe xef ia es la representa de formas de tre dimensiones en la obras tarde de Paul Cézanne. En arte cubiste, ojetos es analiseda, rompeda, e reconstruida en un forma astrata. En loca de mostra ojetos de sola un punto de vista, la artiste mostra la ojeto de multe puntos de vista per represente la objeto en un contesto plu estendeda.
Rembrandt van Rijn

**Rembrandt Harmenszoon van Rijn** (1606-1669), ia es un artiste baroca nederlandes, e un de la pintores la plu grande en la arte ueste. El ia nase en Leiden. A 14 anios, el ia entra la universia de Leiden.  El ia abanda esta per studia la arte en Amsterdam.

Par se sposi a Saskia van Uylenburg, la cusin de un vendor de arte susedosa, el ia veni en contata con padrones rica ci ia encarga pitures personal con plase.

On ia amira e compra multe se pitures mital e relijios.  Se pitures prima ia ave sujetos dramal con folas en posas composada, e asentua contrastas de lus e ombra.  *Pitur de la construor de barcones Jan Rijcksen e se sposa* mostra se moda temprana — se preocupa con detalias de fas e vestes e mobila de sala.

Rembrandt ia pinta ance 60 autopitures, ce ia es plu tarda fusada en se pitures istorial e biblial.
File:Rembrandt_-_The_Anatomy_Lesson_of_Dr_Nicolaes_Tulp.jpg
La primas de se encargadas publica major en Amsterdam ia inclui *La leson de anatomia par Dr. Nicolaes Tulp*, mostrante la sirurjistes grande ci ia asembla per sesioni e discute.  En *La vijila de note*, Rembrandt ia reali un drama, pintante un compania militar en batalia.  Algas de se vistas es romantica e de se imajina propre.

En un obra biblial, *Reveni de la fio perinte*, Rembrandt ia asentua la drama psicolojial a interna. El ia crea ance sirca 1400 desinias de vistas variosa esterna e interna.  Un desinia temprana, *Pitur de un om en un senton, videda tra un cuadro* es fada en creta, e on considera el como se pitur personal la plu grande.
Lingua media

La **lingua media** (*Media Lengua*) es un lingua parlada en Salcedo, Ecuador, prosima 100 km sude de Quito, par sirca 1000 persones con asendantes american orijinal. Lo es categorida como un lingua miscada car el usa un vocabula espaniol con un gramatica cetxua. Cuasi tota parolas major ave se orijina en espaniol con fonolojia cetxua, an cuando cuasi tota la sintax e morfolojia, e alga particles, es de cetxua.

La lingua media ia es descovreda par la linguiste nederlandes Pieter Muysken en cuando el rexerca la lingua cetxua en ecuador. La orijina de lingua media es en la desenio de 1920, cuando parlores joven de cetxua de la tereno alta ia veni a Quito per labora a la fero-via. Los ia atenta developa un identia de se mesma cual ia es no espaniol e no cetxua.

Esemplos:

Lingua media: **Unu fabur-ta pidi-nga-bu bini-xu-ni.**
*un favore-ACC demanda-NOM-BEN veni-PROG-1
*Elefen: Me veni per demanda un favore.
*Cetxua: Shuk fabur-**da** maña-**nga-bu** shamu-**xu-ni**.
*Espaniol: **Vengo** para **pedir un favor**

Lingua media: **Kuyi-buk yirba nuwabi-shka.**
*cavia-BEN erba no-ave-SD
*Elefen: No ave erba per la cavias.
*Cetxua: Kuyi-**buk** k'iwa illa-**shka**.
*Espaniol: **No hay hierba** para los **cuyes**.

Lingua media: **Yo-ga awa-bi kay-mu-ni.**
*Me-TOP acua-LOC fall-CIS-1
*Elefen: Me veni pos cade en la acua.
*Cetxua: Ñuka-**ga** yaku-**bi** urma-**mu-ni**.
*Espaniol: (**Io**) vengo despues de **caer** en el **agua**.

Cortis:
*1 - person un
*ACC - acusativa (ojeto)
*BEN - beneficante
*CIS - *cislocative* (move a la parlor)
*LOC - loca
*NOM - nominativa (sujeto)
*PROG - progresante
*SD - la tempo de "descovre subita"
*TOP - *topic* (tema)
Au hazard Balthazar

***Au hazard Balthazar*** es un filma franses de 1966, diretada par Robert Bresson, con la ator Anne Wiazemsky. Lo es frecuente lodada como un de la plu bon filmas fada a tota tempo. http://www.rottentomatoes.com/m/balthazar/about.php

La filma segue Marie, un fia nonfortuna de cultivor, e sua asino amada Balthazar. Cuando Marie crese, la duple deveni separada, ma la filma mostra la fortuna de ambos cuando los continua vive en sua esistes paralel.
Joclad Danva

**Joclad Danva** ia es un cavalero jedi en la filma *[[Gera de la Clones]]*. Joclad ia es notada per sua capasia en combata con du sabres de lus. El ia acompania Mace Windu e sua ecipo de responde rapida cuando los ia salva Obi-Wan Kenobi en Geonosis.
Tünnes e Schäl

**Tünnes e Schäl** es du figures de la teatro de popeta de Köln. La nom *Tünnes* es la forma de la nom Anthony o Antonius en la area de la Rheine.

Tünnes es un bonom, un campanian con sensa comun e intelijentia cultival.

Schäl es plu magra ca Tünnes e porta un jaca con coda.

On pote dise ce la du representa un parte grande de la cultur de la site Köln, e multe bromas esiste sur los.
Teatro spontan

**Teatro spontan** es un modo de teatro, ce presenta un o senas variosa mostrada ce no es probada ante. La atores veni a stadio e no sabe ce va ocure. Normal los prende un temo o un sujeste de la popla. La moderante demanda per esemplo per un loca, un relate, un opera, un situa ecsita, un emosia o per la sinema vidente ultima. Esa sujestes donce es la pulsa e la linea gidante per la senas seguente spontane. A multe veses la atores es acompaniada de un musicante ci a multe veses toca ance spontane.

Un narada fada de spontane e inspira mutua de la actores spontane, a multe veses de realia. La vio dial deveni a stadio. La intelijente ci dise no, fuji per penstantes libre. 

*"Vera es: Si me es inspirada, cada va bon, ma si me proba fa el bon, desastre va ocure."* (Keith Johnstone 1993).
Sabre de lus

Un **sabre de lus** (**lightsaber** en engles) es la nom de un arma ce ave un rol importante en la sinemas, juas, e novelas en la universa de Star Wars (Gera de Stelas). Sabres de lus es un varia imajinal de un sabre, ma la lama de metal es reponeda par un cosa ce pare como un bara de plasma solide e luminante, alga cuanto como un bulbo de lus fluoresente en un tubo, per mostra un forma de combata diferente de combata de spadas costumal. Sabres de lus frecuente ata como spadas regula, ma ave ance otra potes como penetra o corti materia solide sin o con poca resistia, refleta tiradas de blastores*, etc.

Sabres de lus ia apari per la prima ves en la filma Star Wars: Episode IV A New Hope (1977).
Jedi

La **Jedi** (pronunsiada **Djedai**) es un ordina moncal de cavalores ce apari en la universa imajinal de Star Wars (la geras de la stelas). La Jedi es simile a dones en otra naradas ma los usa *the force* (la fortia), un pote misterios ce dona a los multe potia. El es posable ce la parola *Jedi* veni de la parola japanes 
**Jidaigeki** (時代劇, filmas supra Samurai e otra en edas antica, como Edo).

La Fortia ave du aspetas, seguente la Jedi: la lado de lus e la lado oscura. La Jedi usa la lado de lus, ma un otra ordina de cavalores, **la [[Sith]]**, usa la lado oscura per oteni plu pote. La tenta de la lado oscura es un tema frecuente en la filmas de Star Wars.

## Orijinas de la ordina
La Jedi Cavalores ia es un ordina de persones ci ia ave la capasia tocar e laborar con la Fortia. Evitante la lado oscura, la Jedi ia segue la lado de lus de la Fortia, usante los pove per atas nonegotiste, benefical e servial*.  La ordina ia comensa des de mil anios ante la leva de la Impero Galasial. Multe otra vea ordines ia es pensada es la asendente de la Ordina Jedi, ma no lias serta ia es trovada. En le mesma modo, la planeta do la Ordina Jedi ia nase no es sabeda. Es multe posables, incluinte planetas sabeda como Coruscant, Ossus, Corellia e Utapau, e ance planetas misterios e perdeda com Had Abbadon, e Ondos.

:*Es sabeda, ce la plu saje e plu bon filosofistes, pretes, e gerores ia colie en un sola mundo tre longa ante per discute los descovres supra la enigmal* e misterios Fortia, e ce la consentra de los a fini ia segue a la developa de la Jedi Ordina.* – Star Wars Roleplaying Game: Power of the Jedi Sourcebook.

A la inisia la Jedi ia es un ordina de contempla. Ma seguente la tempo la Ordina ia se cambia, e ia prende un rol plu direta e activa en la laboras de la galasia, a fini se reposante a Coruscant pos la desastre de la Batalia de Ruusan. La istoria de la Jedi ia es liada con la Republica ce los ia serve e la Sith ce los ia combata.

:*Tra plu ce un mil jeneras, la Jedi Cavalores ia es la gardores de pax e justia en la Vea Republica. Ante la tempos oscura. Ante la Impero.* – Obi-Wan Kenobi, Star Wars Episode IV: A New Hope.

## Deveni un Jedi
Deveni un Jedi ia nesesa la plu profonda respondia*  e mente astuta. La vive de un Jedi ia es un sacrifia personal. Aceles ce ia mostra un capasia con la Fortia ia es prendeda a se nase o pronto pos a la Jedi Temple en Coruscant, do la ordina ia es baseda. De la comensa de se practica nos ia vive un vive simple, seguente la regulas de la Jedi  ce ia proibi poseses material e fisas emosial.

## Jedis famosa
*Anakin Skywalker
Hagåtña

**Hagåtña** (ante **Agana** e en espaniol **Agaña**), la capital de la insola American de Guam, es locada a la riva ueste. En 2000, la cuantia de popula de la insola ia es 154,805. http://www.census.gov/Press-Release/www/2001/cb01cn174.html

En 1998, la legia* de la teritorio ia cambia la nom de Agana (pronunsiada  a Hagåtña per plu prosimi a la pronunsia de la lingua txamoro.

## Jeografia
Seguente la Buro de Contas de la Statos Unida, la site ave un area tota de 3 km².

## Vide ance
*Guam
*Viletas de Guam

## Lias esterna
*Site de Hagåtña
*Hagåtña Virtual
Biolojia moleculal

**Biolojia moleculal** conserna la funda moleculal de la ativia biolojial entre biomoleculas en la sistemes variosa de la selula, incluinte la interatas entre asida desosiribonucleal, asida ribonucleal e protenas e sua biosintese, como ance la regula de esta interatas.
Nasionalisme indian

La **nasionalisme indian** ia developa como un conseta en la move de autonomia indian. Lo es un esemplo de nasionalisme teritorial, incluinte tota sua popla, an sua diversa fondos etnical e relijial. Lo continua influinte la politica de Barat e refleta un oposa a la nasionalismes indu e muslim.
Artes militar

Su la nom de **arte militar** on comprende un disiplina fundida sur la combata, usual sin armas (o con armas peti furnida a la mano), con praticas e tecnicas codigida, fundida sur alga prinsipes fisical, cultural e filosofial spesifada. 

## Tecnicas "costumal"
On ave artes militar variosa (en la ordina alfabetal):
* La baranta – un arte ungarian, la nom sinifia "prepara a combata" o "combata sin sangue". 
* La judo (柔道) – un arte japanes, la nom sinifia "arte mol"
* La jujutsu (柔術) – un arte japanes, la nom ance sinifia "arte mol" 
* La carate (空手, en transcrive engles **karate**) – un arte japanes, la nom sinifia "mano vacua"
* La kendo (剣道) – un arte japanes, la nom sinifia "tecnica de spada"
* La taekwondo (태권도) – un arte corean, la nom sinifia "arte de donar colpas de punios e pedes"
* La tangsudo (당수도, en trascrive engles **tang soo do**) – un arte corean, la nom sinifia "arte de mano xines"

## Referes


## Lias esterna
Tambur calixin

La **tambur calixin** es un tambur en forma de un calix. Un tambur de mano, lo es usada en musica arabi, asirian, persian, balcan, haieren, azerbaijani e turces. Sua culmine magra, respondable e resonante, aida a la produi de un sona distinguinte clar. Lo es de orijina antica, e on crede ce lo ia es inventada ante la seja!
Crise finansial european

La **crise finansial european** es un crise de la deta e la sistem bancal european cual ia comensa a fini de 2009.

## Nomes
La crise es ance conoseda como "crise de la euro" e "crise de la Eurozona".

## Vide ance
* Crise finansial de 2007-2008
* Retrosede Grande
* Prosede de autodetermina de Catalunia
Moncisme

La **moncisme** es la modo de vive relijial en cual un renunsia a la xasa mundal per dedica se plen a laboras spirital. La vive moncal ave un rol importante en multe eglesas cristian, spesial en la tradisional catolica e ortodox. Formas simil de vive relijial esiste en otra relijios, xef en budisme, ma ance en induisme e jainisme, an si la espresa difere notable. Par contrasta, en otra relijios moncisme no es praticada e an es criticada, como en islam e zoroastrisme o ave un rol marjinal como en iudisme.
Isolas Balear

**Isolas Baleare** (espaniol: *Islas Baleares*, catalan: *Illes Balears*, balear: *Islas Baléàs*) es un comunia autonom de Espania.
Universia Harvard

**Universia Harvard** es la fundada la plu vea de instrui avansada en la SUA, situada en Cambridge, Massachusetts.

## Istoria
Fundada en 1636, Harvard ia es abrida per instrui en 1683 par un prete engles  John Harvard, se aidor carital prima. El ia deveni un unversia ofisial en 1780. El ia developa continuante su la instruores american, ci ia servi seguente como presidentes.
  
En Cursos Esensal pregraduada de Harvard (Core Curriculum) on esije la  studiante de prende cursos en leteratur e artes, istoria, analise sosial e razona moral, siensa e cultures stranjer. Studiantes ave un campo de consentra e ance prende cursos elejeda. Los debe mostra capasia en scrive, matematica, e un lingua stranjer.

Universia Harvard es governada par un corpo conoseda  como la presidente e amis de scola de Harvard. La Scola Harvard, la divide la plu vea de la universia, ofre cursos pregraduada per omes e femes, gidante a un grado de Batchlor de artes donada par la Universia. Graduadas de scola de  Radcliffe, un fundada pregraduada asosiada per femes, ia reseta grados de pos 1963. Un ofisia de aseta juntada de Harvard e Radcliffe eleje studiantes a base  egal.

La ofisias graduadal e profesal de Harvard inclui scolas de arte e siensas, maneja de mercato, medica dental, desinia, divinia , instrui, lege, medica, maneja publica, e sania publica. Ance on trova programas de studias spesial.

La  vila de universia es la loca de museos e coliedas variosa, entre cual es la Museo Fogg, la Museo Botanical, e la Museo Peabody de Arceolojia e Etnolojia. La sistem bibliotecal de Harvard es la plu vea en la SUA , e ance la  la sistem bibliotecal universial la plu grande  en la mundo. 

Estra la vila, Harvard manteni la Arboretum Arnold,  la Oserveria Harvard; la sentro rexercal per studias bizantin e cristian temprana en Washington, D.C.; e un sentro per rexerca de arte istorial, Villa I Tatti en Settignano, Italia.
    
Publicidas pregraduada inclui la Harvard Crimson (Carmesi de Harvard,fundada en 1873), un jornal dial; la Harvard Advocate, un revista leteratural; la Harvard Lampoon, un jornal umorosa. Publicidas graduada inclui Harvard Business Review (revista de comersia), la Harvard Educational Review (revista de instrui), e la Harvard Law Review(revista de lege). La Harvard University Press (primeria) ia es fundada en 1913.
Eglesa de England

La **Eglesa de England** es la eglesa de stato de England. La Arcibispo de Canterbury (aora Justin Welby) es la eglesor xef, an si la monarca es la governor suprema. La Eglesa de England es ance la eglesa madrin de la comunia anglican internasional. Sua constitui como eglesa nasional orijina de un mision gregorian a Kent en la sentenio 6, gidada par Augustino de Canterbury.
Sir Gawain e la Cavalero Verde

**Sir Gawain e la Cavalero Verde** (en engles media: *Sir Gawayn and þe Grene Knyȝt*)  es un romanse de cavaleria de la sentenio 14.
The Faerie Queene

**The Faerie Queene** es un epica engles noncompleta scriveda par Edmund Spenser. Lo es un de la poesias la plu longa en engles e es divideda en 6 libros.
Impero Sasanan

La **Impero Sasanan** ia es la impero persian cual ia segue la Impero Partian. La Impero Sasanan ia es fundida par Ardashir 1, pos la cade de la Impero Partian e la defeta de la re Arsacid final, Artabanus 5. La impero ia es reconoseda como un de la du potias xef de Asia ueste e Europa, con la Impero Roman e sua seguente, la Impero Bizantian, per un periodo de 400 anios. Lo ia es concistada par la muslimes 651 ec.

La Impero Sasanan es videda como un de edas istorial la plu importante de Iran. En multe modos, la periodo sasanan ia mostra la culmina de sivilia irani antica. Sua influe cultural ia estende ultra sua bordas, an ateni Europa ueste, Africa, Xina, e India. Lo ia ance ave un rol sinifiante en la arte medieval european e asian. Multe de lo cual ia deveni conoseda como la cultur muslim en arte, arciteta, musica, e otra cosas, ia es transfereda de la sasananes tra la mundo muslim.

La area ia es per la plu parte zoroastriste, ma la paganisme e otra ideas relijiosa de Elas ia sperde e misca con zoroastrisme pos cuando Alexandro la grande ia concista la Impero Persian de Dario 3 - un prosede de sintese cual ia continua tra la eda de la partianes. Ma, su la sasananes, un zoroastrisme ortodox ia es reviveda e la relijio ta developa en multe modos importante. La foco santa ia ave un rol importante en la impero.

Zoroastrisme sasanan ta developa per ave distinguis clar de la praticas presentada en la Avesta, la libros santa de zoroastrisme. La politicas relijiosa de la sasananes ia contribui a la flori de multe promoves de reformi relijio, spesial en la relijios de Mani e Mazdak. Con alga esetas, la impero ia es multe libral regardante otra relijios, incluinte induisme, budisme, iudisme, e an cristianisme, estra en la periodo de la geras con la Impero Bizantian.

La sosia ia ave un sistem de cuatro castes o clases, simil a lo de induisme:
**Asronan* (pretes)
**Arteshtaran* (grerores)
**Wastaryoshan* (comunes)
**Hutukhshan* (artisanes) 

A la sentro de la sistem, la *xahanxah* (xa de xas) ia rena sur tota nobiles. La prinses, otra renores, propriores grande, e pretes ia composa, con lunlotra, un strato vantajida, con la nom *wuzurgan* (la grandes). Un otra divide ia es entre la *azatan* (omes libre), ci ia es la desendentes de la concistores iranian antica, e la masa de campaniores noniranian. La *azatan* ia formi un aristocratia basa de dirijores, la plu abitante imobilas peti, e ci ia furni la cavalores de la armada sasanan. Esta sistem pare es alga rijida, e lo survive pos la cade de la impero, continuante en la periodo temprana muslim. Sclavia ia es relativa rara, e sclavos ia ave alga protejes e diretos.

Femes de la sosia sasanan ia es videda como modeles de roles, mostrante bon condui. Femes ia es espetada per aseta la rol de manaje la casa como fias, sposas, e madres, e no per atenta gania reconose publica. An si femes ia debe obedi omes, los ia ave alga diretos legal, incluinte la direto per entra acordas contratal, comersia, e asede a sua erita. Ma los es ance cargada con paia sua detas e debe segue la leges o sufri la conseguentes.
Tecnolojia roman

La **tecnolojia roman** es la pratica de injenia cual ia suporta la sivilia roman e ia fa posible la espande de la comersia e la militaria roman durante un milenio (753 aec-476 ec).
Economia de Roma Antica

La Republica Roman ia domina un teritorio enorme con multa recursos natural e uman. La economia de Roma antica ia es consentrada en cultiva e comersia.

## Bibliografia
* Frank, Tenney (1920) *An Economic History of Rome*, Baltimore: Johns Hopkins Press.
* Annequn, J.; M. Clavel-Lêveque; F. Favory (1979). *Formas de explotación del trabajo y relaciones sociales en la antigüedad clásica*. Madrid: Akal.
* Cameron, R. (2003). *Historia económica mundial*. Madrid: Alianza Universidad.
* Cruz Díaz-Ariño Gil (1999). La economía agraria de la Hispania Romana: colonización y territorio, Studia historica. Historia antigua, ISSN 0213-2052, Nº 17, 1999 (Ejemplar dedicado a: Estudios de Economía Antigua en la Península Ibérica. Nuevas aportaciones), págs. 153-192
* De Martino, F. (1985). *Historia económica de la Roma Antigua*. Madrid.
* Finley, M. I. (1975). *La economía en la Antigüedad*. México: F.C.E.
* Molina Vidal, J.
** (1997) La dinámica comercial entre Italia e Hispania Citerior, Alicante, Universidad de Alicante.
**  (2002) “La irrupción de Hispania en los movimentos socioeconómicos del Mediterráneo Occidental durante las Guerras Civiles”, Gerión, núm. 20, vol. 1, pp. 281-306.
* Montoya, B. (2015) L'esclavitud en l'economia antiga: fonaments discursius de la historiografia moderna (Segles XV-XVIII), Besançon: Presses universitaires de Franche-Comté. ISBN 978-2-84867-510-7
* Mommsen, T. (1987). *Historia de Roma*. Madrid: Aguilar, 2 vols.
* Weber, M. (1982). *Historia agraria romana*. Madrid.
Militaria roman

La **militaria roman** temprana (s 500 aec) ia es, como acel de otra sites-statos contempora influeda per la sivilia elinica, un militia de sitadanes, cual ia pratica taticas oplital. Lo ia es peti (la cuantia de omes libre con eda conveninte per servi militar ia es sirca 9000) e organizada en sinco clases (paralel a la *comitia centuriata*, la corpo de sitadanes political organizada), tal ce tre ia furni oplitas e du ia furni soldatos de pede. La armada roman temprana ia es tatical limitada, e sua disposa en esta periodo ia es fundal defendente.

## Referes


]
Impero Cuxan

La **Impero Cuxan** (*Guṣāṇa-vaṃśa*) ia es formida en la sentenio un ec en la rejion de Bactria antica e en la areas moderna de Afganistan norde, Tadjicistan, sude e Uzbecistan.
Impero Acemenan

La **Impero Acemenan** (farsi vea: *Haxâmanishiya*) ia es un rena antica en la aora Iran.

En la sentenio 5 aec, 50 miliones de personas ia vive en la Impero Acemenan (la 45% de la popla mundal).
Sitadania roman

La **sitadania roman** ia es un state political e sosial vantajosa permeteda a la individuas libre en relata con la lege, la propria e la governa.
Henry 8

**Henry 8** (28 junio 1491 – 28 janero 1547) ia es un Re de England e un Senior de Er, plu tarda un Re de Er e un reclamor de la Rena de Frans, de 21 april 1509 asta sua mori. Henry ia es la monarca du de la Casa de Tudor, seguente sua padre, Henry 7. El es la plu conoseda per sua multe sposas (de ci alga ia es matada par sua comandas) e car el ia fundi la Eglesa de England (Anglicanisme).
Alexandra Elizabeth de Valois
Teatro de Pompeio

La **Teatro de Pompeio** (latina: *Theatrum Pompeii*) ia es un construida antica de Roma. Lo ia es construida en la periodo de la Republica, en la 55 aec, e lo ia es usada asta la sentenio 5 ec.
America

**America** es la nom de la du continentes cual composa la "mundo nova" de la emisfera ueste. Lo es comun divideda entre America Norde e America Sude, e inclui ance America Sentral e la isolas caribean. Alga persones prefere distingui entre America norde, definida como la SUA e Canada, e America latina, cual inclui Mexico, America sentral, e America Sude - la partes en cual la linguas "latina" (espaniol e portuges) es plu comun. Nota ce la abitores de la SUA refere a se mesma como "americanes". Esta es comun tra la mundo, ma no es asetada par multe en America latina, car lo sujeste ce la abitores de otra partes de America no es ance americanes. 

La nom es derivada de la nom de la esploror de Firenze, Amerigo Vespucci.
Douglas MacArthur

**Douglas MacArthur** (n. 26. janero 1880, m. 5. april 1964) ia es un jeneral american. El ia es la soldato en la armada american ci ia ave la plu de medalias. El ia servi en tre geras (Gera Mundal Prima, Gera Mundal Du, e la Gera Corean).

## Lias esterna
*Biografia (franses)
Etnojenese de la popla macedonsce

La **etnojenese de la popla macedonsce** es la evolui de un identia de la popla macedonsce. Lo ia comensa con la ariva de la slavicas a la rejion de Macedonia en la sentenios 5 e 6.

La majoria grande de macedonsces identifia oji como cristianistes ortodox este ci parla un lingua slavica sude, e comparti un erita cultural e istorial ortodox e bizantian-slavica con sua visinas. En la eda medieval, un identia macedonsce etnica o politica distinguida. Referes a "macedonsces" ia es variada, de un cosa jeografial a un cosa governal

La conseta de un etnico macedonsce, distinguida de sua visinas balcan e ortodox, es un relativa nova, emerjinte in la sentenio 19, e esta ia es composada par la politica de la governa iugoslavica de la desinio de 1940. Rexercores moderne reconose ce tota nasiones es construis moderne. An etnicos con istorias longa es marcada par noncontinui clar con la "pasada antica" e la "reinventa" en la promove de nasionalisme nasional. La idea de un identia etnica per la macedonsces no es tro diferente de cualce otra nasion, estra ce lo es plu resente.
Leteratur islansce

La **leteratur islansce** es la leteratur scriveda en Island o per islansces. Lo es conoseda per la sagas scriveda en la Eda medieval, comensante en la sentenio 13.
Leteratur medieval serbsce

Entre la sentenios 11 e 13 la fundas de un **leteratur serbsce** autonom ia es formada. En esta periodo, la dirije e la cualia de la leteratur ia es construida con un sistem fundal de jeneros en sua regulas jeneral xef, con un lingua leteratural elejeda e alterada.
Transcrive

**Transcrive** es la ata de cambia un testo cual usa un sistem de scrive a un cual usa un otra sistem. Per esemplo, on pote transcrive un testo antica en la devanagari a la alfabeta latina per fasili la leje par algun ci pote comprende la lingua ma no la sistem de scrive.

Elefen ave modos variosa per transcrive de alfabetas otra ca la latina e la cirilica cual es normal usada en elefen.

En elefen, per spele **nomes propre** – como nomes de persones, corporas, marcas comersial, locas jeografial (estra alga locas bon conoseda internasional), etc – on usa un forma tan simil como posible a la spele en la lingua orijinal.

Si la nom propre es moderna, e orijinal scriveda en la alfabeta **latina**, la regula jeneral es ce on *no cambia lo*. On reteni la spele orijinal. An tal, en un testo nonformal, on pote sutrae sinietas (pe ´, ¨, etc) e sustitui leteras simple per leteras cual no apare en la alfabeta fundal de 26 leteras.

La regula jeneral no pertine tan forte a nomes de Elas o Roma antica, cultures de Europa prealfabetiste, e similes.

La formas ajetival per abitores de sites o otra locas es construida par ajunta -an, pe "chicagan", "bolognian", "parisan", "genovan", "new yorkan", etc.

## Otra sistemes de scrive

Cuando acel lingua no usa la alfabeta latina, elefen usa la transcrive ofisial (o la plu comun) per lo, jeneral seguente la recomendas de UNGEGN. Esta aplica no sola a nomes propre, ma a tota testos. Per esemplo, usa piniin per transcrive nomes xines, e romaji per transcrive nomes japanes. Regulas plu detaliosa apare en la pajes seguente:

* Transcrive de arabi
* Transcrive de devanagari
* Transcrive de hangul
* Alfabeta ivri
* Transcrive de japanes
* Transcrive de xines

### Casos spesial

Car cirilica es un parte normal de elefen, on ave regulas spesial per transcrive de cirilica a latina, e la reversa:

* Transcrive de cirilica a latina

Ance, car elefen es jeneral un lingua romanica, multe parolas latina (e elinica) es un parte normal de lo. Donce, on ave regulas pico diferente per transcrive nomes antica latina e elinica:

* Transcrive de latina antica
* Transcrive de elinica antica

Nomes de la tasonomia de plantas, animales, e otra viventes ave un modo de transcrive simil a la nomes antica, con alga regulas spesial:

* nomes '''tasonomial'''
Transcrive de arabi

Per transcrive formal (pe de nomes propre) de la alfabeta arabi per elefen, usa esta carta. 

Un otra modo per transcrive arabi es par usa sola la leteras de la alfabeta elefen, e par simpli leteras duple. A su, la transcrives simple cual difere de la transcrives plu formal es indicada par un stela (*).

Nota ce la puntas (o virgulas) normal usada su la consonantes forte no es usada normal en transcrive elefen. Ance, la *hamzah* e *ayn* no es normal scriveda en transcrives per elefen (indicada par -). Ma cuando desirada, los pote es retenida per mantenia un transcrive plu esata.

La vocales arab es *a*, *i*, e *u*. Otra vocales pote aveni en dialetos.

http://en.wikipedia.org/wiki/UNGEGN

http://en.wikipedia.org/wiki/ALA-LC

Nota: Per usas plu casual, on pote transcrive nomes de comedas, vestes, cosas ritual, o locas jeografial plu como la pronunsia, simplida a la 22 leteras normal de lfn.

## Transcrive de [[Farsi (lingua)|farsi]]

La alfabeta de farsi (e linguas relatada) es per la plu parte la mesma como la arabi, ma con cuatro leteras plu:

## Esemplos

Nomes de sites arabi (e otra sites de paises cual usa la alfabeta arabi) segue la transcrive usada par la Nasiones Unida, alga simplida per elefen. La plu de pronunsia de la leteras es la mesma como en elefen, con esta esetas:

ch - tx
j - dj
sh - x
Natural, k e q es pronunsiada como c, w como u consonantal, e y como i consonantal.

Alga leteras o leteras duple no es en realia pronunsiada como el es scriveda, ma elefen no fa un distingui. Per esemplo, th es vera pronunsiada como engles th en "thin", ma es pronunsiada como t simple en elefen.

A su, nomes de sites cual es difisil per recognose es segueda par un forma en brasetas cual es plu reconosable per europeanes:
* Jazair
* Manama
* Nijamina
* Muruni
* Jibuti
* Qahira
* Asmara
* Baghdad
* Amman
* Kuwayt
* Bayrut
* Tarabulus
* Nawakshut
* Rabat
* Masqat
* Ramallah
* Dawha
* Riyad
* Maqadishu
* Dimashq
* Tunis
* Abu-zabi
* Ayun
* Sana

Otra sites de la mundo arabi:
* Iskandariyya
* Uqsur (Luxor)
* Bur Said (o Porto Said)
* Suways (Suez)
* Aswan
* Dumyat
* Rashid
* Murrakush
* Fas
* Bingazi
* Dubaiy
* Adan
Transcrive de devanagari

Per transcrive de devanagari e otra alfabetas relatada, usa esta carta:

Vocales:

Consonants:

Nota ce c es pronunsiada como tx en elefen, e j como dj en elefen.

La punto su la letera per consonantes retral no es normal usada en transcrives elefen.

Per plu detalias, vide esta paje: http://en.wikipedia.org/wiki/National_Library_at_Calcutta_romanization

**Un otra modo per transcrive devangari** es par usa un transcrive de sonas, limitada a leteras usada par elefen, como on transcrive parolas cual es adotada par elefen:
*simpli tota leteras duple
*cade la h pos consonantes esplodente
*cade la punto su consonantes retroflexante
*sustitui c per k (e kh)
*sustitui i per y, u per w, e per ey, o per ow
*sustitui tx per c (e ch), dj per j (e jh)
*sustitui x per ś e ṣ

per esemplo: Vixnu, Xiva, Brama, Crixna, Pratapadji, Carticea, txacra.
Depresa

La **sindrom de depresa major**, comun conoseda simple como depresa, es un maladia mental tecnical indicada par a min du semanas de mal umor cual es presente tra la plu de situas. Lo es comun acompaniada par autorespeta basa, la perde de interesa en ativias normal joiable, enerjia basa, e dole sin causa clar. Persones pote ance, a veses, ave credes falsa o vide o oia cosas ce otras no pote. Alga persones ave periodos de depresa separada par anios en cual los es normal; otras ave sintomes cuasi sempre presente. Depresa major pote afeta negativa la vive en labora, scola, o sosial. Lo pote afeta ance la dormi, la abituas de come, e sania jeneral. Entre du e sete persento de adultes con depresa major mori par suiside, e sirca 60% de persones ci suisidi ia ave depresa o otra maladia simil.

Psicolojistes e psiciatristes crede ce la causa de depresa major es un combina de fatores jenetical, sosial, e psicolojial. Fatores cual contribui a la tende per developa depresa major incluinte la istoria medical de la familia, cambias de vive major, alga medisines, problemes de sania cronica, e la malusa de drogas. Sirca 40% de la risca pare es relatada a jenetica. La diagnose de depresa major es fundida sur la reporta par la person de esperias problemosa e sur un esamina de state mental par un terapiste. On no ave un esamina laborerial per depresa major, an si esaminas laborerial pote elimina otra maladias posible con sintomes simil. Depresa major debe es difereda de triste, cual es un parte de vive normal e tipal min sever. An si alga instituis recomenda esaminas per depresa major, studias ia indica ce la usa costumal de esta esaminas ave un efeto minima sur deteta o trata.

Tipal, persones es tratada con consela e medisin antidepresante. Medisin pare es produosa, ma la efeto pote es sola produosa per persones con depresa sever. Lo es no clar si la medisines afeta la risca de suiside. Metodos comun de consela inclui terapia interpersonal e terapia cognisial. Si otra tratas no es produosa, la usa de terapia eletroconvulsante pote es atentada. Ospitali pote es nesesada en casos en cual un risca de peril a on mesma o a otras, e a veses pote aveni contra la desiras de la person.

La sindrom de depresa major ia afeta sirca 216 milion persones, o tre persento de la popla de la mundo en 2015. La persento de persones ci es afetada a un punto en sua vive varia de sete persento en Japan (Nion) a 21% en Frans. Proportios per vives intera es plu alta en la mundo developada (15%) comparada a la mundo developante (11%). Depresa causa la cuantia du de anios descapasida, pos dole de la dorso basa. La eda plu comun per la comensa es per persones en sua 20s e 30s. Femas es afetada sirca du veses plu comun ca mases. Persones depresada en la presente o la pasada es comun sosial manxada, cual pote grandi sua sufri.

## Vide ance
* Sindrom de Skumin
Transcrive de hangul

Transcrive de la hangul de Corea segue la transcrive ofisial de Corea Sude.

Nota ce j es pronunsiada dj en elefen, e ch es tx en elefen.

### Vocales/Vowels

### Consonantes/Consonants

ㄱ, ㄷ, ㅂ, and ㄹ es transcriveda como *g, d, b,* e *r* cuando poneda a la comensa de un parola o ante un vocal, e como *k, t, p,* e *l* cuando segueda par un otra consonante o cuando a la fini de un parola.

La romani novida transcrive alga cambias fonetica cual aveni con juntas de la consonante final de un sinia con la consonante comensante de la seguente sinia (pe Hangu**k** → Hangu**g**-eo):

http://en.wikipedia.org/wiki/Revised_Romanization_of_Korean
Transcrive de japanes

Transcrive de japanes segue la sistem Hepburn de romaji.

Nota ce sh es pronunsiada x en elefen, ch es tx, e j es dj (como en Engles)

* † — La sinias en roja no es usada en japanes moderna.
* ‡ — La sinias en を/ヲ *wo* debe es scriveda como *o* (fonetical) cuando lo es usada como un particula en japanes moderna.
* Brasetas – La sinias en brasetas es usada sola cuando *rendaku* aveni a ち/チ *chi* o つ/ツ *tsu*..*

*'Un otra modo per transcrive japanese''' es par simpli la romaji par usa sola la leteras de elefen:
*k > c
*sh > x
*ch > tx
*j > dj
*y > i
*w > u
*leteras duple es simplida

http://en.wikipedia.org/wiki/Romaji (Hepburn)
Transcrive de xines

Per transcrive xines, usa la formas de Pinyin, normal sin diacriticas per tonos.

Nota ce alga leteras ave sonas no como en elefen (nota ce esta corespondes no es esata). Si on pote recorda estas, on pote pronunsia parolas *cuasi* coreta:

*c = elefen ts
*z = elefen dz
*sh, x = elefen x (engles sh)
*ch, q = elefen tx (engles ch)
*zh, j = elefen dj (engles j)

http://en.wikipedia.org/wiki/Pinyin

**Un otra modo de transcrive xines** es per simpli pinyin par usa sola la alfabeta elefen. La transcrive simple cual difere de pinyin ave un stela (*). Lo pote es usada per descrive la pronunsia sin usa AFI.

Nota ce la pronunsias es plu complicada ca esta resoma sujesta. per esemplo:
*e, en, eng - plu como [ə,ən,əŋ]
*er - plu como ar
*ian - plu como ien [jɛn]
*ong - plu como ung [ʊŋ]
*ui - plu como ue [we]
*un - plu como uan [wʌn]
*üan - plu como üen [yɛn]
Transcrive de cirilica a latina

Car elefen usa ofisial ambos la alfabeta latina e la alfabeta cirilica, los ave un coresponde fisada entre leteras. Nota ce, car elefen ave min leteras ca cirilica, la pronunsia es nunca plu ca aprosima! Si on vole indica la pronunsia esata, usa AFI. Un posible plu es ce on usa la nom en la cirilica orijinal.

:

: * An si "e" en rusce es comun pronunsiada plu como "ie" (o an "io"), elefen transcrive lo sempre como "e".
: ** "X" es pronunsiada /x/ en rusce, cual no ave la sona /h/, ma "h" es usada en elefen per lo en ajunta per /h/.

Alga leteras de cirilica rusce opera estra esta regulas. Cuando on transcrive nomes rusce a elefen, usa estas:

:

: * La sinia mol no es normal mostrada en transcrives.
: ** La sinia dur no es normal mostrada en transcrives.

## Transcrive de cirilica estra cirilica de elefen

La leteras cirilica normal usada en elefen es mostrada en jala, con la trascrive en leteras latina ance en jala.

**Notas**

* 1 Per la lingua serbsce, lo es prefereda ce on usa la alfabeta serbsce latina.
* 2 Sempre scriveda como *e* en elefen; *ie* pote es usada cuando descrive la pronunsia de parolas rusce o bielarusce.
* 3 Pos la leteras cirilica de consonantes.
* 4 Pos la leteras cirilica Ж, Ч, Ш, Щ (o pos la letras latina *x* e *j*).
* 5 Ante vocales.
* 6 Ante la letera *o*.

La *i* duple es simplida a un letera singular, esetante cuando lo representa du silabas (per esemplo, **Київ** → **Ciiv**).

En nomes propre, consonantes duple es retenida.

## Transcrive de alfabeta latina a la alfabeta cirilica

Per transcrive nomes de la alfabeta latina a cirilica, usa la table a su: